[{"text_idx": "#000000", "text": "Kuidas see to\u0308o\u0308tab?Meie teenusedMeie kliendidInfonurkBackO\u0303ppevideoTarneklauslidKalkulaatorMerekonteinerite tu\u0308u\u0308bidKaubaaluste tu\u0308u\u0308bidBlogiMeistKontakt"}, {"text_idx": "#000001", "text": "Kuidas see to\u0308o\u0308tab?Meie teenusedMeie kliendidInfonurkBlogiKontakt"}, {"text_idx": "#000002", "text": "Ei ole vahet, kas sinu kaup liigub kulleri vo\u0303i konteinerveosena \u2013 igal juhul tasub kursis olla transpordiga seotud riskidega."}, {"text_idx": "#000003", "text": "Kui sinu a\u0308ris on olulisel kohal saadetiste transport, siis on mo\u0303istlik vo\u0303tta endale mo\u0303ned minutid, et tutvuda transporditeenusega kaasnevate riskidega ning kaubakindlustuse vo\u0303imalustega."}, {"text_idx": "#000004", "text": "Transporti tellides on eesma\u0308rgiks u\u0308ldjuhul kauba liigutamine saatja juurest saaja juurde, sealjuures ilma igasuguste viivituste, kahjustuste ega muude probleemidega. Olenemata sellest, kas transpordid oma kaubad lennutranspordi, meretranspordi, raudteetranspordi vo\u0303i kulleri abil, vo\u0303ib reaalses elus ette tulla ootamatuid olukordi ka professionaalsetel logistikutel. Igau\u0308ks, kellel on logistikas kogemusi teab, et ootamatud olukorrad vo\u0303ivad hetkega po\u0308o\u0308rata sinu logistika pea peale. U\u0308ldjuhul on nendeks ootamatuteks su\u0308ndmusteks tehnilised to\u0303rked ja nendest tingitud viivitused, ilmast po\u0303hjustatud viivitused, aga ka va\u0308a\u0308ramatu jo\u0303ud (force majeure). Lisaks tuleb ette kaupade vale ka\u0308sitlemist ja sorteerimist, mille tulemusena vo\u0303ivad kaubad oma teekonnal viga saada vo\u0303i kaduma minna."}, {"text_idx": "#000005", "text": "Sellest artiklist leiate kasulikku infot veosekindlustuse kohta ning selle kohta, kuidas maandada riske, mis on seotud ootamatute olukordadega logistikas."}, {"text_idx": "#000006", "text": "Iga saadetis, mis on u\u0308le antud ekspedeerijale vo\u0303i vedajale on kaetud vedaja vastutuskindlustusega. Tuleb silmas pidada, et vedaja vastutuskindlustus katab kahjusi vaid veoliigipo\u0303histe piirma\u0308a\u0308rade ulatuses ning vaid juhul, kui ekspedeerija vo\u0303i vedaja on teinud vea vo\u0303i on olnud hooletu."}, {"text_idx": "#000007", "text": "Juhul, kui ekspedeerija vo\u0303i vedaja vea vo\u0303i hooletuse to\u0303ttu on kaubad saanud viga, saab vo\u0303tta ekspedeerija vo\u0303i vedaja selle eest vastutusele. Vedaja vo\u0303i ekspedeerija vastutuskindlustus on piiratud maksimaalse piirma\u0308a\u0308raga, mis erineb vastavalt veoliigile, tulenevalt kohaldatavatest standardtingimustest."}, {"text_idx": "#000008", "text": "Tabel 1. Vedaja vo\u0303i ekspedeerija vastutuskindlustuse maksimumma\u0308a\u0308rad."}, {"text_idx": "#000010", "text": "Rahvusvaheline Kaubanduskoda (ICC) on loonud tarnetingimused, et luua u\u0308htne standard ja lihtsustada rahvusvahelise kaubavahetuse ka\u0308igus tehtavaid tehinguid. Ta\u0308na on Incoterms 2020 tarnetingimuste kasutamine laialt levinud aluseks igasuguste rahvusvaheliste kaubavahetust puudutavate tehingute juures. Loe rohkem Rahvusvahelise Kaubanduskoja kodulehelt siit. (Tekst on inglise keeles.)"}, {"text_idx": "#000011", "text": "Kaupade transportimisel on tarnetingimused abiks ja aitavad reguleerida ostja ja mu\u0308u\u0308a vahel o\u0303igusi ja kohustusi. Nende reeglite alusel ma\u0308a\u0308ratakse ka transpordi ka\u0308igus kahju kannatanud kaupade puhul kahjude eest vastutust kandev osapool. Siin on va\u0308lja toodud enam kasutatud tarnetingimused."}, {"text_idx": "#000013", "text": "Veosekindlustuse eesma\u0308rk on kaitsta kauba omanikku vo\u0303imaliku majandusliku kahju eest, mis vo\u0303ib tekkida kauba kahjustumise vo\u0303i kadumise to\u0303ttu. Veosekindlustuse rakendamist vo\u0303iks kaaluda, kui kaupade va\u0308a\u0308rtus u\u0308letab ekspedeerija vo\u0303i vedaja vastutuskindlustuse maksimaalse ma\u0308a\u0308ra."}, {"text_idx": "#000014", "text": "Veosekindlustus katab mitmesuguseid kahjustusid kaubale, na\u0308iteks kriimustunud ja mo\u0303lkis pinnad, aga ka niiskuskahjustused. Kindlustuspoliisi tingimuste ma\u0308a\u0308ramisel on vo\u0303imalik ka kindlustada potentsiaalne a\u0308rikahju, mis kindlustusjuhtumi korral vo\u0303ib tekkida."}, {"text_idx": "#000015", "text": "Kindlustusjuhtumi puhul katab veosekindlustus kahjud vaid siis, kui saatja on pakendanud kauba turvaliselt, ning on pakendamisel kasutanud ainult sobivaid pakkematerjale. Kui saatja annab kauba vedajale u\u0308le ebapiisava pakendatusega vo\u0303i va\u0308liste kahjustustega, teeb vedaja vastava ma\u0308rke. Kui kaubad antakse u\u0308le saajale, on saaja kohustus u\u0308leandmisel ja\u0308lgida, ega va\u0308liseid kahjustusi pole saadetisele tekkinud. Ko\u0303ik kahjustused ja puudused tuleb ma\u0308rkida kauba u\u0308leandmisel saatelehele, sest nii to\u0303endab saateleht, et kahjustused on leidnud aset transpordi ka\u0308igus."}, {"text_idx": "#000016", "text": "Veosekindlustus kaitseb ka transpordi ka\u0308igus kadunud kaupade eest. Kui kaubasaaja avastab u\u0308leandmise ka\u0308igus, et osa kaubast on puudu, tuleb see samuti ma\u0308rkida saatelehele, sest see to\u0303endab, et kaup on kadunud transpordi ka\u0308igus."}, {"text_idx": "#000017", "text": "Milliste riskide eest kaubakindlustus kaitseb?"}, {"text_idx": "#000018", "text": "Siin on toodud enam levinud riskid ja meetmed, millega tasub arvestada ning mille alla sinu saadetised vo\u0303ivad transpordi ka\u0308igus sattuda."}, {"text_idx": "#000019", "text": "Kui kaubad on antud u\u0308le vedajale korralikult pakendatuna, kasutades ainult sobivaid pakkematerjale, ning kaubad on transpordi ka\u0308igu saanud kahjustada, katab veosekindlustus kaubakahju kogu kahjustunud kauba va\u0308a\u0308rtuse ulatuses."}, {"text_idx": "#000020", "text": "Et kauba kadumine klassifitseeruks varguse alla, peab olema vargus to\u0303estatav. Juhul, kui kaupade u\u0308leandmisel saaja tuvastab, et osa kaubast on kadunud, tuleb see ka ma\u0308rkida saatelehel. See na\u0308itab, et kaupade kadumine on aset leidnud ajal, mil saadetis oli vedaja ka\u0308es. Varguse to\u0303estamise kohustus lasub selle osapoole peal, kelle ka\u0308es kaubad varguse hetkel olid. Kui vargust to\u0303estada ei ole vo\u0303imalik, ka\u0308sitletakse intsidenti kui kaupade kadumist."}, {"text_idx": "#000021", "text": "Olgugi, et kaubad vo\u0303ivad jo\u0303uda saajani igasuguste kahjustuste vo\u0303i puudustega, vo\u0303ib siiski esineda juhtumeid, kus hilinenud tarne to\u0303tte tekib kahju, na\u0308iteks majanduslik. Tavapa\u0308rasekt on garanteeritud transiitajaga vo\u0303i graafikuga kaetud vaid spetsiaalsed premium teenused. See ta\u0308hendab, et enamustel juhtudel ei ole transiitaeg garanteeritud, mis omakorda ta\u0308hendab, et ekspedeerija vo\u0303i vedaja ei kanna vastutust ka hilinemise vo\u0303i sellest tulenevate kahjude ees. Ku\u0308ll on mo\u0303nedel juhtudel vo\u0303imalik kindlustada end sellise potentsiaalse kahju eest kaitses sellega oma finantse ja potentsiaalselt kaotatud kasumeid."}, {"text_idx": "#000023", "text": "U\u0308ldavarii on kasutusel ainult meretranspordis. Selle po\u0303himo\u0303te on merel so\u0303itva laeva kollektiivne kahjude ja kulude katmine selliste olukordade lahendamisel, kus on otseses ohus laev, selle meeskond vo\u0303i selle last. U\u0308ldavarii katab nii laeva kahjusi, kaubakahjusi, aga ka laeva kaitsmise, pa\u0308a\u0308stmise ja kahjude likvideerimisega seotud tegevuste kulusi. U\u0308ldavarii puhul jagatakse kulud proportsionaalselt laevaomanike ja kaubaomanike vahel."}, {"text_idx": "#000024", "text": "Juhused, kus u\u0308ldavarii va\u0308lja kuulutatakse ja kaubaomanik peab kahjusi kandma on harva esinevad, ning veosekindlustus u\u0308ldjuhul kaitseb kaubaomanikke selle eest. Siiski u\u0308ks viimaseid na\u0308iteid, kus u\u0308ldavarii va\u0308lja kuulutati, on seotud Suessi kanali blokeerimisega laeva Ever Given poolt, mille kohta saab rohkem lugeda siit. (Tekst on inglise keeles.)"}, {"text_idx": "#000025", "text": "Olenemata sellest, kas sinu saadetisele on vormistatud veosekindlustus vo\u0303i mitte, peaks kaubaomanik alati esitama kahjuavalduse esmalt ekspedeerijale vo\u0303i vedajale."}, {"text_idx": "#000026", "text": "Kui sinu saadetisele on vormistatud ta\u0308iendav veosekindlusus, esita kahjuavaldus koos detailidega ka kindlustusandjale. Kui kahjuno\u0303ue rahuldatakse, maksab kindlustusandja kahju va\u0308lja vastavalt poliisis kokkulepitule , ning kindlustusandja no\u0303uab ise omalt poolt ekspedeerijalt vo\u0303i vedajalt va\u0308lja kahju nende vastutuse ulatuses, vastavalt kohaldatavale regulatsioonile."}]